**Forslag til sensorinstruks for bacheloroppgave i matematiske fag, MA2002.**

*Tidspunkt for bacheloroppgavepresentasjon:* Presentasjon av bacheloroppgaver skjer enten enkeltvis eller ved felles sensur organisert av instituttet. I det første tilfellet avtales tidspunkt for presentasjonen mellom kandidaten, veilederen, og intern og ekstern sensor. Ved fellessensur avtales tidspunkt mellom instituttet, kandidatene, veilederne, og interne og eksterne sensorer.

*Evaluering:* Bacheloroppgaven evalueres gjennom bestått/ikke bestått og en offentlig muntlig presentasjon av oppgaven evalueres likeså. Både den skriftlige oppgaven og den muntlige presentasjonen skal bestås for å få bestå kurset.

*Presentasjonen av oppgaven:*

1. Kandidaten velger selv på hvilken måte oppgaven presenteres, via tavle, lysark, projektor, etc.
2. Kandidaten legger frem bacheloroppgaven med en tiltenkt gruppe av tilhørere bestående av bachelorstudenter i matematiske fag i 2. og 3. årskull.
3. Presentasjonen har en maksimal varighet på 20 minutter.
4. Studenten presenterer oppgaven først med muligens oppklaringsspørsmål underveis fra bedømmelseskomiteen og eventuelle tilhørere. Etter presentasjonen spør bedømmelseskomiteen sine spørsmål og deretter spørsmål/kommentarer fra eventuelle tilhørere.

*Tilbakemelding til kandidaten:*

Det gis muntlig tilbakemelding på den skriftlige og den muntlige presentasjonen av bacheloroppgaven og samt hvordan kandidaten reagerte på eventuelle spørsmål fra bedømmelseskomiteen og fra eventuelle tilhørere.

*Bedømmelseskriterier for den skriftlige oppgaven:*

1. *Mål og bakgrunn: Er målet med oppgaven forklart? Er den forutsatte faglige bakgrunnen angitt? Hvordan er kildene brukt, og er eget bidrag forklart?*
2. *Faglig nivå og selvstendighet: Er det faglige nivået rimelig og viser studenten noe faglig selvstendighet (gjennom den muntlige presentasjonen)?*
3. *Måloppnåelse: Er målet med oppgaven nådd?*
4. *Fremstilling: Er strukturen for oppgaven gjort rede for? Hvor presist og klart er språket i oppgaven? Er oppgavens form/stil slik at den er lett tilgjengelig for leserne?*

*Bedømmelseskriterier for den muntlige presentasjonen:*

1. *Innledning: Forklares strukturen av presentasjonen? Avklares de faglige forutsetninger som blir gjort i presentasjonen? Hvilke deler av den skriftlige oppgaven presenteres?*
2. *Resultater: I hvilken grad behersker kandidaten de teoretiske og faglige komponentene i oppgaven? Forklares resultatene på en konsis, oversiktlig og klar måte?*
3. *Avslutning: Holder kandidaten seg til avsatt tid? Når kandidaten en konklusjon? Oppfatter og svarer kandidaten på spørsmål fra bedømmelseskomiteen og fra de eventuelle tilhørerne om oppgaven?*